Teammates pay their tribute to the fast bowler Ashish Nehra
నెహ్రాతో క్రికెటర్ల  తీపి జ్ఞాపకాలు..!
భారత వెటరన్ ఫాస్ట్ బౌలర్ ఆశిష్ నెహ్రా బుధవారంతో తన సుదీర్ఘ క్రికెట్ కెరీర్‌కి వీడ్కోలు పలకనున్నాడు. న్యూజిలాండ్‌తో ఫిరోజ్ షా కోట్ల వేదికగా
TNN | Updated:
Nov 1, 2017, 05:39PM IST
భారత వెటరన్ ఫాస్ట్ బౌలర్ ఆశిష్ నెహ్రా బుధవారంతో తన సుదీర్ఘ క్రికెట్ కెరీర్&zwnj;కి వీడ్కోలు పలకనున్నాడు. న్యూజిలాండ్&zwnj;తో ఫిరోజ్ షా కోట్ల వేదికగా తొలి టీ20 మ్యాచ్&zwnj;లో భారత్ ఢీకొట్టనుంది. సొంతగడ్డపై నెహ్రా బౌలింగ్ ప్రదర్శనని చివరిసారి చూడాలని అభిమానులతో పాటు టీమిండియా ఆటగాళ్లు ఆశిస్తున్నారు. 1999లో భారత్ జట్టులోకి అరంగేట్రం చేసిన ఈ ఫాస్ట్&zwnj; బౌలర్&zwnj;తో&zwnj; తమకి ఉన్న స్నేహం గురించి రోహిత్ శర్మ, శిఖర్ ధావన్, భువనేశ్వర్ కుమార్, అజింక్య రహానె తదితరులు బీసీసీఐ టీవీతో పంచుకున్నారు.
&lsquo;ఆశిష్ నెహ్రాతో నాకు చాలా జ్ఞాపకాలు ఉన్నాయి. అవన్నీ పంచుకోలేను. కానీ.. ఇంగ్లాండ్&zwnj;పై 2003 ప్రపంచకప్&zwnj;లో నెహ్రా మ్యాజిక్ స్పెల్ 23/6 మాత్రం నాకింకా గుర్తుంది. భారత్ తరఫున ఇదే ఇప్పటికీ అత్యుత్తమ ప్రదర్శన. అతనికి ఇకపై అంతా మంచే జరగాలి&rsquo; అని రోహిత్ శర్మ ఆకాంక్షించాడు. &lsquo;ఆశిష్ నెహ్రా&zwnj;కి మంచి హాస్య చతురత ఉంది. డ్రెస్సింగ్ రూములో చాలా జోక్స్ వేసేవాడు. క్రికెట్ తర్వాత కూడా అతనికి మంచి భవిష్యత్ ఉండాలి&rsquo; అని శిఖర్ ధావన్ అన్నాడు. &lsquo;38 ఏళ్ల వయసులోనూ ఆశిష్ నెహ్రా మైదానంలో కష్టపడే విధానం ఫాస్ట్ బౌలర్లకి స్ఫూర్తిగా నిలిచింది&rsquo; అని పేసర్ భువనేశ్వర్ కుమార్ గుర్తు చేసుకున్నాడు. &lsquo;గాయాల నుంచి కోలుకుని మళ్లీ టీమిండియాలో పునరాగమనం కోసం ఆశిష్ నెహ్రా చూపిన తెగువ అందరికీ ఆదర్శం&rsquo; అని అజింక్య రహానె ప్రశంసించాడు.